TMI ตั้งเป้ารายได้ปี 66 โต 20% รับอานิสงส์ค่า “เอฟที” พุ่ง
TMI ตั้งเป้ารายได้ปี 66 โต 20% รับอานิสงส์ “เอฟที” ปรับตัวขึ้น หลัง COD โรงไฟฟ้าชีวภาพ ด่านช้าง จ.สุพรรณบุรี
TMI ตั้งเป้ารายได้ปี 66 โต 20% รับอานิสงส์ “เอฟที” ปรับตัวขึ้น หลัง COD โรงไฟฟ้าชีวภาพ ด่านช้าง จ.สุพรรณบุรี
3 ก.พ. 2566

บริษัท ธีระมงคล อุตสาหกรรม จำกัด (มหาชน) หรือ TMI กล่าวว่า หลังจากบริษัทจ่ายไฟฟ้าเข้าระบบเชิงพาณิชย์ (COD) โรงไฟฟ้าชีวภาพ ด่านช้าง จังหวัดสุพรรณบุรี เมื่อวันที่ 14 พฤศจิกายน 2565 ที่ผ่านมา โดยล่าสุดได้รับอานิสงส์จากอัตราค่าไฟฟ้าผันแปรอัตโนมัติ (Ft) ปรับตัวสูงขึ้น และยังสามารถวางแผนสร้างคาร์บอนเครดิตขายให้กับชาวต่างชาติ ซึ่งบางประเทศจะขายคาร์บอนเครดิตได้ 70 ยูโร/ตัน และมีบางประเทศขายได้สูงถึง 100 บาท/ตัน หากบริษัททำได้สำเร็จ ก็จะช่วยผลักดันรายได้เติบโตแน่นอน
นอกจากนี้ นายธีระชัย ประสิทธิ์รัตนพร ประธานเจ้าหน้าที่บริหารและกรรมการผู้จัดการใหญ่ และ นายธีรศักดิ์ ประสิทธิ์รัตนพร รองกรรมการผู้จัดการ TMI กล่าวว่า บริษัทได้เข้าต้อนรับนักลงทุนจังหวัดนครสวรรค์เป็นโอกาสในเข้าเยี่ยมชม และให้ข้อมูลธุรกิจ โรงไฟฟ้าชีวภาพ ด่านช้าง จังหวัดสุพรรณบุรี เพื่อเห็นถึงศักยภาพในการดำเนินธุรกิจอย่างยั่งยืน รวมถึงโรงไฟฟ้าแห่งใหม่นี้ สามารถคืนทุนไวกว่ากำหนดหลายปีทีเดียว
ทั้งนี้ เชื่อว่าจะส่งผลดีต่อธุรกิจ TMI และสนับสนุนให้สร้างรายได้รวมเติบโตตามเป้า 15-20% ในปี 2566